钦定古今图书集成/理学汇编/学行典/第177卷 > 孝经 > 《广要道章》
## 钦定古今图书集成/理学汇编/学行典/第177卷 > 孝经 > 《广要道章》

子曰：“教民爱亲，莫善于孝；教民礼顺，莫善于弟；移风
易俗，莫善于乐；安上治民，莫善于礼。”

〈疏〉正义曰：此夫子述《广要》之义。

《礼》者敬而已矣。故敬其父则子悦，敬其兄则弟悦，敬
其君则臣悦，敬一人则千万人悦，所敬者寡而悦者
众，此之谓要道也。

〈疏〉正义曰：此承上“莫善于礼”也。